**PREGLED LITERARNIH OBDOBIJ – REŠITVE**

|  |  |
| --- | --- |
| **LITERARNO OBDOBJE** | **ČAS** |
| Pismenstvo | 10.‒1. polovica 16. stoletja |
| Reformacija | 1550‒1595 |
| Protireformacija in barok | 17. stol. in prva polovica 18. stol. |
| Razsvetljenstvo | Druga polovica 18. stol.‒1809 |
| Romantika | 1830‒1849 |
| Realizem | 1849‒1899 |
| Moderna | 1899‒1918 |

1. Na sliki je del besedila iz Brižinskih spomenikov. Ti rokopisi imajo za Slovence neprecenljivo vrednost, ker so to prvi zapisi v slovenskem jeziku. Nastali so okoli leta 1000, uvrščamo jih v obdobje pismenstva ali srednjeveške književnosti. Obsegajo tri besedila, in sicer dva obrazca splošne spovedi in pridigo o grehu in pokori. Zapisani so v karolinški minuskuli. Danes jih hranijo v deželni knjižnici v Münchnu. Ostali srednjeveški rokopisi so: Celovški ali Rateški, Stiški in Starogorski rokopis.
2. reformacije, Biblije, tiskani, Katekizem, Abecednik, 1550, knjižnega, slovnico, Sebastjan Krelj
3. Odlomek govori o obdobju protireformacije na Slovenskem. Osrednja osebnost tega obdobja je bil ljubljanski škof Tomaž Hren.
4. Janez Vajkard Valvasor (1641‒1693) je bil kranjski plemič, zgodovinar, polihistor, zemljepisec, narodopisec, kartograf, naravoslovec, tehnik, zbiratelj, risar, založnik …

Njegovo najbolj znano delo je Slava vojvodine Kranjske ali po nemško Die Ehre des Hertzogthums Crain, izšlo leta 1689 v Nurnbergu v Nemčiji. Je eden izmed simbolov slovenstva, temeljni kamen slovenske zgodovine. Še danes ga lahko uvrščamo med najpomembnejša in najobsežnejša znanstvena dela o dogajanju v deželi Kranjski - večjem delu današnje Slovenije. V delu je zajeto vse tedanje in dotedanje vedenje o naši deželi in prebivalstvu, kar ustvarja podlago za ozaveščanje in povezovanje slovenskega naroda. Valvasor popisuje slovenske in sosednje dežele, predstavlja mesta, gradove, zgodovino, vero, običaje, naravne pojave …

Celotno delo zajema 15 knjig, vezanih v 4 dele, ki obsegajo skupaj 3.532 strani velikega formata, opremljenih še s 24 prilogami in 528 bakrorezi.

1. Verzi so iz pesmi *Dramilo*. Napisal jo je pesnik Valentin Vodnik. Rodil se je v Ljubljani leta 1758 in tu tudi umrl leta 1819. Po poklicu je bil **duhovnik, uveljavil pa se je kot pesnik, prevajalec, jezikoslovec, učitelj, časnikar in urednik. Bil je urednik prvega slovenskega časopisa (*Lublanske novice*), avtor prve slovenske slovnice v slovenskem jeziku (*Pismenost in gramatika za perve šole*).** Njegove ***Pesme za pokušino*** (1806) so prva literarno pomembna pesniška zbirka pri nas. Pesnika uvrščamo v obdobje razsvetljenstva.

Slovensko razsvetljenstvo si je prizadevalo za dvig narodne zavesti ter za vzgojo in izobraževanje ljudi. Temeljilo je na razumu, zagovarjalo pa zabavno in hkrati poučno literaturo. Pesem *Dramilo* prebuja slovensko socialno in narodno zavest. Pesnik svoje rojake bodri ter poučuje, kako naj živijo in ravnajo, da bo njihovo življenje lepše. Pesnikov pogled na življenje in prihodnost naroda je optimističen.

1. Prva slovenska komedija: *Županova Micka* (Anton Tomaž Linhart)

Prva pesniška zbirka: *Pesme za pokušino* (Valentin Vodnik)

Prvi slovenski časopis: *Lublanske novice* (Valentin Vodnik)

Prvi pesniški almanah: *Pisanice*

Prva znanstvena slovnica slovenskega jezika (Jernej Kopitar)

1. V obdobju romantike se je najbolj uveljavilo pesništvo. Osrednja osebnost obdobja je bil France Prešeren, ki je prevzel tuje pesniške oblike, kot so glosa, gazela, ep, romanca, balada …
2. NE DRŽI, DRŽI, NE DRŽI, NE DRŽI, DRŽI

V tem obdobju se je najbolj razvilo pripovedništvo. Najpomembnejši predstavniki obdobja so Josip Jurčič, Fran Levstik, Ivan Tavčar, Janko Kersnik, Anton Aškerc, Simon Jenko, Josip Stritar, Simon Gregorčič. Leta 1866 Slovenci dobimo prvi slovenski roman Deseti brat, avtorja Josipa Jurčiča.

1. Z izrazom moderna zaznamujemo slovensko književnost od leta 1899, ko sta izšli Cankarjeva pesniška zbirka *Erotika* in Župančičeva pesniška zbirka *Čaša opojnosti*, pa do leta 1918, ko se je končala prva svetovna vojna in je umrl Ivan Cankar.

Izraz moderna v slovenski književnosti uporabljamo za poimenovanje različnih literarnih smeri: dekadence, simbolizma, impresionizma in nove romantike. Umetniki odklanjajo hladno, podrobno slikanje zunanjega sveta. Od njega se odvračajo, ker jih je življenje razočaralo. Ukvarjajo se s človekovo notranjostjo, s čustvi, strastmi in tako v tem obdobju čustvo spet postane pomembnejše od razuma, subjektivnost pomembnejša od objektivnosti.

V pesništvu se pojavijo pesmi v svobodnem verzu, stalnim pesniškim oblikam se pridružijo svobodne.

Predstavniki obdobja so Ivan Cankar (brali smo njegovo črtico *Bobi*), Oton Župančič (pesem *Žebljarska*), Josip Murn Aleksandrov in Dragotin Kette.

Moderna predstavlja v slovenski književnosti drugi vrh besedne umetnosti (prvega je ustvaril Prešeren), saj so se prvič enakovredno uveljavile vse tri književne zvrsti: lirika s Kettejem, Murnom in Župančičem ter dramatika in pripovedništvo s Cankarjem.